Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 2/1994. (I. 30.) NM rendeletben megfogalmazott előírásokra, nem
Paragraph Index: 734

(1) bekezdésében deklarált, a jogállamisághoz fűződő jogbiztonság követelményével összefüggő visszásság, ha az időseket ápoló-gondozó otthon működését az előírt személyi és tárgyi feltételek hiányában engedélyezik. IX. A különböző feladatoknak azonos feltételek között történő ellátása esetenként — közvetve vagy közvetlenül — alkotmányos emberi jogokat sért. Az Alkotmány 70/E. §-ában megfogalmazott, a szociális biztonsághoz és ellátáshoz való joggal, valamint a 2. § (1) bekezdésében deklarált, a jogállamisághoz fűződő jogbiztonság követelményével összefüggő visszásság veszélyét hordozza magában az a jogi szabályozás, amely lehetővé teszi, hogy egy személyes gondoskodást nyújtó szociális intézmény úgy kezdhesse meg tevékenységét, hogy annak sem a személyi, sem a tárgyi, sem a szakmai feltételei nincsenek meg. II. Az állampolgári jogok országgyűlési biztosa több intézetben (az Aranykereszt Ápoló Kórház és Otthon KHT Hajdú utcai telephelyén, a Nyugdíjasok Acsádi Otthonának kastélyépületében és a Fővárosi Önkormányzat Idősek Otthona Mészáros Lőrinc utcai részlegében) állapította meg, hogy az otthon céljára szolgáló épületek a jogszabályi előírásoknak nem vagy nem teljesen felelnek meg, ami a gondozottaknak az egészséges környezethez, a legmagasabb szintű testi és lelki egészséghez, valamint a szociális biztonsághoz való alkotmányos jogaival kapcsolatban okoz visszásságot. VII. Az állampolgári jogok országgyűlési biztosa a budapesti Aranykereszt Ápoló Kórház és Otthon KHT esetén állapította meg, hogy annak jogszabálysértő szerződési gyakorlata az érintett gondozottak szociális biztonsághoz való alkotmányos jogával összefüggésben okoz visszásságot. Több olyan szerződést talált a vizsgálat, amelyet a — cselekvőképességet érintő gondnokság alatt nem lévő — gondozott nem látott el kézjegyével, annak ellenére, hogy

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes